Folketing
2003-01-07

Jeg er meget enig med Venstres ordfører i, at det skal være sagligt og seriøst. Det skal det altid, men det skal det i særdeleshed, når vi taler om det her emne. Derfor vil jeg også godt bede Venstres ordfører om så at pege på nogle punkter i det her beslutningsforslag, som Venstre ikke synes er seriøse. Jeg har spurgt en gang før i dag: Hvad er det for nogle punkter, som Venstre er usikker på? Som jeg også sagde i mit ordførerindlæg, har vi faktisk bestræbt os på hele vejen at prøve at få at vide, hvor det er, regeringspartierne ikke bryder sig om det, der står, for så var vi sådan set villige til at pille det ud. Derfor må jeg gentage spørgsmålet: Hvad er det, der er useriøst her?